02/12/2010 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Información pública

RESOLUCIÓN DO 17 DE NOVEMBRO DE 2010, DA DIRECCION XERAL DE INDUSTRIA, ENERXÍA E MINAS, POLA QUE SE AUTORIZA ADMINISTRATIVAMENTE, SE APROBA O PROXECTO DE EXECUCIÓN E SE RECOÑECE A CONDICIÓN DE INSTALACIÓN ACOLLIDA AO RÉXIME ESPECIAL DE PRODUCIÓN DE ENERXÍA ELÉCTRICA DO PARQUE EÓLICO SINGULAR DE CERCEDA, PROMOVIDO POLO CONCELLO DE CERCEDA (EXPEDIENTE IN661A 04/2). Examinado o expediente instruído a pedimento do Concello de Cerceda, sobre a autorización administrativa, aprobación do proxecto de execución e recoñecemento da condición de instalación acollida ao réxime especial de produción de enerxía eléctrica do parque eólico singular promovido polo devandito Concello, resultan os seguintes ANTECEDENTES DE FEITO Primeiro. Por resolución do 26 de xullo de 2004, da Consellería de Innovación, Industria e Comercio (DOG no 150 do 4 de agosto de 2004), pola que se publica a relación de solicitudes de autorización para a instalación de parques eólicos singulares admitidas a trámite ao abeiro da Orde do 22 de xaneiro de 2004 (DOG do 28 de xaneiro de 2004) e a súa modificación do 20 de abril de 2004 (DOG do 3 maio de 2004), admitiuse a trámite o parque eólico singular de Cerceda, para unha potencia de 2,55 MW. Segundo. Con data 5 de novembro de 2004, Marcel Li Cristian Zuliani, en nome e representación do Concello de Cerceda, presentou a solicitude de autorización administrativa do parque eólico singular de referencia, de acordo co disposto no artigo 22 do Decreto 302/2001, do 25 de outubro, polo que se regula o aproveitamento da enerxía eólica na Comunidade Autónoma de Galicia. Terceiro. Con data 8 de setembro de 2005, o Concello de Cerceda solicita o recoñecemento de instalación acollida ao réxime especial de produción de enerxía eléctrica para o parque eólico singular de Cerceda, segundo o disposto no Real Decreto 436/2004, do 12 de marzo, polo que se establece a metodoloxía para a actualización e sistematización do réxime xurídico e económico da actividade de produción de enerxía eléctrica en réxime especial. Cuarto. A Dirección Xeral de Calidade e Avaliación Ambiental, con datas 28 de febreiro de 2005, 25 de outubro de 2005 e 27 de agosto de 2007, e a Secretaría Xeral de Calidade e Avaliación Ambiental, con data 24 de novembro de 2009, informaron que non procede someter o parque eólico singular ao trámite de avaliación de impacto ambiental nin de efectos ambientais. Os tres informes emitidos con posterioridade ao do 28 de febreiro de 2005 sinalan que continúa vixente o condicionado ambiental que figura no anexo do mesmo. Quinto. Con data 24 de outubro de 2007, a Sección de Minas da Delegación Provincial da Consellería de Innovación e Industria da Coruña informa que non existen dereitos mineiros afectados polo parque eólico singular de Cerceda. Sexto. O 29 de setembro de 2009, o Concello de Cerceda presenta proxecto de execución no que se define a configuración definitiva do parque eólico singular, solicitando a continuación do procedemento de autorización administrativa, aprobación do proxecto de execución e recoñecemento do réxime especial de produción de enerxía eléctrica. Sétimo. Por acordo do 15 de xaneiro de 2010, do Departamento Territorial da Consellería de Economía e Industria da Coruña someteuse a información pública a solicitude de autorización administrativa do parque eólico singular de Cerceda. Dito acordo publicouse no Diario Oficial de Galicia do 1 de febreiro de 2010, no Boletín Oficial da Provincia da Coruña do 8 de febreiro de 2010 e no xornal “La Voz de Galicia” do 26 de xaneiro de 2010, permanecendo exposto ademais no taboleiro de edictos do Concello de Cerceda, non constando que se presentaran alegacións durante este período de información pública. Oitavo. Con data 18 de maio de 2010, o Departamento Territorial da Consellería de Economía e Industria da Coruña, a vista do proxecto de execución e demais documentación contida no expediente, informa que procede continuar coa súa tramitación, remitindo o mesmo á Dirección Xeral de Industria, Enerxía e Minas, con data 21 de maio de 2010. Noveno. Con data 28 de outubro de 2010, a Dirección Xeral do Patrimonio Cultural, á vista do “Informe prospección arqueolóxica intensiva dos terreos ocupados polo parque eólico singular de Cerceda”, presentado polo Concello de Cerceda con data 3 de agosto de 2010, informa favorablemente o devandito parque eólico singular. Aos anteriores antecedentes de feito sonlle de aplicación os seguintes FUNDAMENTOS DE DEREITO Primeiro. A Consellería de Economía e Industria é a competente para resolver este procedemento, con fundamento no Decreto 79/2009, do 19 de abril, polo que se establece a estrutura orgánica da Xunta de Galicia e no Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, en relación co artigo 28 do Decreto 324/2009, do 11 de xuño, polo que se establece a estrutura orgánica da Consellería de Economía e Industria, que atribúe á Dirección Xeral de Industria, Enerxía e Minas a dirección, coordinación, planificación, execución, seguimento e control das competencias e funcións da Consellería en materia de industria, seguridade industrial, solo industrial, metroloxía, metais preciosos, enerxía e minas, co artigo 23.2 do Decreto 302/2001, do 25 de outubro, polo que se regula o aproveitamento da enerxía eólica na Comunidade Autónoma de Galicia, e co artigo 4 do Real Decreto 661/2007, do 25 de maio, polo que se regula a actividade de produción de enerxía eléctrica en réxime especial. Segundo. No expediente instruído ao efecto cumpríronse os trámites procedementais sinalados na Lei 54/1997, do 27 de novembro, do sector eléctrico, no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, no Decreto 302/2001, do 25 de outubro, polo que se regula o aproveitamento da enerxía eólica na Comunidade Autónoma de Galicia, na Orde do 29 de outubro de 2002 pola que se determinan os requisitos para a autorización de parques eólicos singulares, na Lei 30/1992, do 26 de novembro, de réxime xurídico das administracións públicas e do procedemento administrativo común, e demais normas vixentes de aplicación. Polo exposto, no exercicio das competencias que teño atribuídas RESOLVO Primeiro. Autorizar administrativamente o parque eólico singular de Cerceda, promovido polo Concello de Cerceda, para unha potencia máxima a evacuar de 2,55 MW. Segundo. Aprobar o proxecto de execución do parque eólico singular de Cerceda, asinado polos enxeñeiros industriais Eloy Prada Hervella e Cristóbal Patiño Rodríguez e visado polo Colexio Oficial de Enxeñeiros Industriais de Galicia (Delegación de Santiago) o 22 de setembro de 2009 co número de rexistro 609/09. As características básicas do proxecto son as seguintes: – Solicitante: Concello de Cerceda. – Enderezo: avenida do Mesón, 21; 15185 Cerceda (A Coruña). – Denominación: parque eólico singular de Cerceda. – Concello: Cerceda (A Coruña). – Potencia máxima a evacuar: 2,55 MW. – Produción neta: 8.980 MWh/ano. – Orzamento: 3.475.129 euros. – Características técnicas da infraestrutura de xeración, transformación e interconexión: – 2 aeroxeradores ECOTECNIA 74 de 1.670 kW de potencia nominal unitaria, limitada a 1.275 kW a través dos parámetros de control da máquina, montados sobre fustes tubulares metálicos de 70 m de altura e rotores de 74 m de diámetro. – 2 transformadores situados no interior dos fustes de 2.000 kVA e relación de transformación 0,69/20 kV. – Liña eléctrica soterrada de 558 m de lonxitude, a 20 kV, realizada en condutor RHZ1 15/25 kV de 3xlx(1x95) mm 2 Al para interconexión dos aeroxeradores co centro de interconexión. – Centro de interconexión prefabricado de formigón para aloxamento das celas de protección, control e medida. A posición dos aeroxeradores está definida polas seguintes coordenadas poligonais en unidades UTM: Terceiro. Recoñecerlle ao parque eólico singular de Cercada a condición de instalación acollida ao réxime especial de produción de enerxía eléctrica, regulamentado polo Real Decreto 661/2007, do 25 de maio, e incluíla no grupo b.2., subgrupo b.2.1., do artigo 2 do citado Real Decreto. A presente autorización axustarase ao cumprimento das seguintes condicións: 1. Conforme ao disposto no artigo 19 do Decreto 302/2001, do 25 de outubro, para os efectos de garantir o cumprimento das súas obrigas, o Concello de Cerceda deberá constituír, no prazo de 30 días, a contar desde o día seguinte ao da notificación da presente autorización, unha fianza de 69.502,58 euros, importe correspondente ao 2% do orzamento do proxecto de execución. A dita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, do 22 de xullo, sobre réxime de instalación, ampliación e traslado de industrias, e devolverase unha vez que se formalice a acta de posta en marcha das instalacións.2. Consonte o disposto no artigo 4 do Decreto 455/1996, do 7 de novembro, de fianzas en materia ambiental, o órgano substantivo outorgante da autorización deberá fixar a contía dos avais, por proposta do órgano ambiental. Unha vez recibida a proposta de aval, a Dirección Xeral de Industria, Enerxía e Minas fixará o seu importe, debendo, o titular desta autorización, depositar o aval ambiental en fase de obras no prazo de 30 días, a contar desde o día seguinte ao da notificación. A dita fianza que terá as características establecidas no artigo 2 do Decreto 455/1996 constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, e devolverase cando desaparezan as causas que motivaron a súa esixencia, unha vez depositado o importe correspondente ao aval de restauración en fase de desmantelamento que oportunamente se fixe, conforme co artigo 6 do Decreto 455/1996, do 7 de novembro.3. Como requisito necesario para a aplicación á citada instalación do réxime especial de produción de enerxía eléctrica, o promotor deberá inscribila definitivamente no Rexistro de Instalacións de Produción de Enerxía Eléctrica en Réxime Especial da Comunidade Autónoma de Galicia, creado pola Orde da Consellería de Industria e Comercio do 5 de xuño de 1995 (DOG do 14 de xullo), logo da acreditación do cumprimento dos requisitos establecidos nos artigos 11 e 12 do Real Decreto 661/2007, do 25 de maio.4. A instalación adaptarase ao procedemento de captación e procesamento de datos de produción de enerxía eléctrica de Galicia regulamentado pola Orde da Consellería de Innovación e Industria, do 23 de xaneiro de 2009, pola que se establece o procedemento para a captación e procesamento dos datos de produción enerxética das instalacións acollidas ao réxime especial de produción de enerxía eléctrica na Comunidade Autónoma de Galicia (DOG no 37 do 23 de febreiro de 2009). 5. As instalacións que se autorizan terán que realizarse de acordo coas especificacións e planos que figuran no proxecto de execución do parque eólico que por esta resolución se aproba, en especial, no referente aos sistemas de limitación de potencia a fin de que, unha vez entren en funcionamento as devanditas instalacións, a potencia xerada en ningún momento supere o valor da potencia máxima a evacuar.6. Para introducir modificacións nas instalacións que afecten a datos básicos do proxecto será necesaria a previa autorización da Consellaría de Economía e Industria. Non obstante, o Departamento Territorial da Consellería de Economía e Industria da Coruña poderá autorizar as modificacións de detalle do proxecto que resulten procedentes, debendo comunicarlle á Dirección Xeral de Industria, Enerxía e Minas todas as resolucións que dite en aplicación desta facultade.7. O parque eólico singular que se autoriza deberá cumprir cos requisitos que se recollan nos procedementos de operación aprobados polo Ministerio de Industria, Turismo e Comercio, que Ile resulten de aplicación.8. O prazo para a posta en marcha das instalacións que se autorizan será de seis meses, contados a partir da ocupación dos terreos. Unha vez construídas as instalacións autorizadas e, con carácter previo á súa posta en marcha, o Departamento Territorial da Consellería de Economía e Industria da Coruña inspeccionará a totalidade das obras e montaxes efectuados e verificará o cumprimento dos condicionados establecidos nesta resolución, nos informes da Dirección/Secretaría Xeral de Calidade e Avaliación Ambiental, mencionados no antecedente de feito cuarto, así como no informe da Dirección Xeral de Patrimonio Cultural de data 28 de outubro de 2010.9. Debido ao emprazamento do parque eólico singular, situado nunha zona suxeita a servidumes aeronáuticas, con anterioridade ao inicio das obras, o promotor deberá obter o correspondente permiso do organismo competente, segundo o establecido no Decreto 584/1972, do 24 de febreiro, de Servidumes Aeronáuticas e demais lexislación aplicable ao efecto.10. A efectividade desta resolución queda supeditada a que a empresa que explote o parque eólico singular en virtude de calquera modalidade contractual acredite o cumprimento dos requisitos de solvencia legal, técnica e económica esixibles aos titulares de instalacións de produción de enerxía eléctrica, segundo o establecido no artigo 121 do Real Decreto 1955/2000, do 1 de decembro.11. A Administración resérvase o dereito de deixar sen efecto a presente autorización por calquera das causas establecidas no artigo 34 do Decreto 1775/1967, do 22 de xullo, sobre o réxime de instalación, ampliación e traslado de industrias, por incumprimento das condicións impostas ou por outra causa excepcional que o xustifique.12. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra esta resolución, que non é definitiva en vía administrativa, poderase interpoñer recurso de alzada ante o conselleiro de Economía e Industria da Xunta de Galicia, no prazo dun mes, contado a partir do día seguinte ao da súa notificación, de conformidade cos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo de que os interesados podan interpoñer calquera outro recurso que estimen pertinente. Santiago de Compostela, 17 de novembro de 2010 O director xeral de Industria, Enerxía e Minas Ángel Bernardo Tahoces